ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA  Nr. 283/29.09.2017
privind aprobarea protocolului de colaborare dintre Municipiul Miercurea-Ciuc şi Inspectoratul de Poliţie Judeţean Harghita
Consiliul Local al Municipiului Miercurea Ciuc, întrunit în şedinţa ordinară din data de 29 septembrie  2017;
Având în vedere existenţa sistemului de supraveghere pe raza municipiului Miercurea-Ciuc cu înregistrare numere de înmatriculare şi supraveghere vedere generală,
Luând în considerare atribuţiile Poliţiei Române privind siguranţa cetăţeanului, de menţinere a ordinii şi liniştii publice, de prevenire şi combatere a fenomenului infracţional, de supraveghere şi control a circulaţiei pe drumurile publice, de constatare a contravenţiilor şi aplicare a sancţiunilor contravenţionale, potrivit legi;
Analizând Expunerea de motive înregistrate cu nr.17141 din data 26.09.2017., respectiv Raportul de specialitatea nr.171143/26.09.2017 a Compartimentului de protecţie civilă prin care s-a propus adoptarea unei hotărâri cu privire la aprobarea protocolui de colaborare cu Inspectoratul de Poliţie Judeţean Harghita;
Pe baza rapoartelor comisiei pentru:
- administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
- studii, prognoze economico-sociale, buget, finanţe, agricultură, administrarea domeniului public şi privat;
În temeiul prevederilor art.3, art.22 alin.1), art.23 alin.2) şi art.24 din Legea nr.218/2002 privind organizarea şi funcţionarea Poliţiei Române, cu modificările şi completările ulterioare;
Având în vedere prevederile art.36 alin.(2) lit.d), alin.(6) lit. a) pct.7, art.45 alin.(1), precum şi pe cele ale art.115 alin.(1) lit. b) din Legea administraţiei publice locale nr.215/2001 republicată, cu modificările şi completările ulterioare; 
H O T Ă R Ă Ş T E

    Art.1. Se aprobă protocolul de colaborare dintre Municipiul Miercurea-Ciuc şi Inspectoratul de Poliţie Judeţean Harghita, conform anexei care face parte integrantă din prezenta hotărâre.

    Art.2. Cu aducerea la îndeplinire a prezentei hotărâri se însărcinează viceprimarul municipiului Füleki Zoltán Ladislau prin Compartimentul de protecţie civilă din cadrul aparatului de specialitatea al primarului municipiului Miercurea-Ciuc.
Art.3. Prezenta hotărâre se comunică:
                          a) Instituţiei Prefectului Judeţului Harghita;
  b) Primarului municipiului Ráduly Róbert Kálmán;
  c) Viceprimarului municipiului Miercurea-Ciuc Füleki Zoltán Ladislau,
  d) Viceprimarului municipiului Miercurea-Ciuc Szőke Domokos,
  e) Compartimentul de protecţie civilă,
  f). Inspectoratului de Poliţie Judeţeană Harghita.
	                      Preşedintele şedinţei
                         ORBÁN ZSOLT
	Contrasemnează pentru legalitate – Secretarul  municipiului
 WOHLFART RUDOLF


Anexă la  Hotărârea nr. 283/2017
Municipiul Miercurea Ciuc                         Inspectoratul de Poliţie Judeţean Harghita
Nr. ................ din ..............                                   Nr. .................. din ................... 
                               PROTOCOL DE COLABORARE
          I. Preambul
      Având în vedere existenţa sistemului de supraveghere, pe raza municipiului Miercurea-Ciuc cu înregistrare numere de înmatriculare şi supraveghere vedere generală,
          Luând în considerare atribuţiile Poliţiei Române privind siguranţa cetăţeanului, de menţinere a ordinii şi liniştii publice, de prevenire şi combatere a fenomenului infracţional, de supraveghere şi control a circulaţiei pe drumurile publice, de constatare a contravenţiilor şi aplicare a sancţiunilor contravenţionale, potrivit legii,
       Ţinând cont de faptul că Inspectoratul de Poliţie Judeţean Harghita este înregistrat la Autoritatea Naţională de Supraveghere a Prelucrării Datelor cu Caracter Personal ca operator de date cu caracter personal cu numărul 4428 pentru „prelucrarea datelor cu caracter personal efectuată în cadrul activităţilor de cercetare, prevenire şi reprimare a infracţiunilor şi de menţinere a ordinii publice, precum şi altor activităţi desfăşurate în domeniul dreptului penal, în limitele şi cu restricţiile stabilite de lege”
          În temeiul prevederilor art.3, art.22, alin. (1), art.23, alin. (2) şi art.24 din Legea nr.218/2002 privind organizarea şi funcţionarea Poliţiei Române cu modificările şi completările ulterioare, art.21 din Legea nr.215/2001 Rep., Legea administraţiei publice locale, Hotărârea nr........./2017 a Consiliului Local Miercurea-Ciuc privind aprobarea cooperării cu Inspectoratul de Poliţie Judeţean Harghita, art.2146-2157 din Legea nr.287/2009 privind Codul civil republicată cu modificările şi completările  ulterioare,
             Se încheie prezentul protocol între:
      1. Inspectoratul de Poliţie Judeţean Harghita, cu sediul în municipiul Miercurea-Ciuc, str. Tudor Vladimirescu, nr.34-36,  judeţul Harghita, reprezentat de comisar şef de poliţie Mihalache Constantin,
şi
    2. Municipiul Miercurea-Ciuc, cu sediul în municipiul Miercurea-Ciuc, Piaţa Cetăţii, nr.1, judeţul Harghita, reprezentată de primarul Ráduly Róbert Kálmán.

Art.1 – Obiectul şi durata protocolului
a) Prezentul protocol are ca obiect asigurarea accesului personalului din Compartimentul Dispecerat şi Ofiţerul de Serviciu din cadrul IPJ Harghita – Poliţia Municipiului Miercurea-Ciuc la Sistemul de supraveghere montat pe raza municipiul Miercurea-Ciuc.
b) Scopul prezentului protocol este creşterea siguranţei cetăţenilor pe raza municipiului Miercurea-Ciuc, prin utilizarea de către agenţii constatatori din cadrul Inspectoratului de Poliţie Judeţean Harghita a informaţiilor furnizate de sistemul de supraveghere referitoare la săvârşirea infracţiunilor prevăzute de actele normative în vigoare şi alte fapte antisociale pe sectoarele monitorizate de acest sistem, precum şi a informaţiilor stocate de sistem, care pot fi utilizate pentru probarea unor asemenea fapte, urmărirea în timp real a evenimentelor surprinse de camerele de supraveghere.
c) Colaborarea constă în asigurarea accesului agenţilor constatatori din cadrul IPJ Harghita, la imaginile sistemului de supraveghere, pentru a fi utilizate exclusiv pentru îndeplinirea atribuţiilor legale.
Art.2 – Responsabilităţile părţilor
Art.2.1. În vederea realizării obiectului protocolului, Municipiului Miercurea-Ciuc îi revin următoarele responsabilităţi:
a) să asigure instalarea aplicaţiei client monitorizare, la sediul Poliţiei Municipiului Miercurea-Ciuc, pe o conexiune securizată asigurată de Serviciul de Telecomunicaţii Speciale Harghita;
b) să asigura stocarea datelor înregistrate de sistemul de supraveghere pe o perioadă de 15 de zile;
c) să pună la dispoziţia agenţilor constatatori din cadrul IPJ Harghita, imaginile înregistrate de sistemul de supraveghere, pentru a fi utilizate exclusiv pentru îndeplinirea atribuţiilor legale;
d) Reorientarea camerelor de supraveghere în interesul ambelor instituţii;
e) În eventualitatea montării unei noi camere de supraveghere pe raza municipiului, neexistente la data intrării în vigoare a prezentului protocol, va asigura informarea şi accesul Inspectoratului de Poliţie Judeţean Harghita – Poliţiei Municipiului Miercurea-Ciuc la aceste camere, nefiind necesară modificarea sau completarea protocolului încheiat.
Art.2.2.  În vederea realizării obiectului protocolului Inspectoratului de Poliţie Judeţean Harghita îi revin următoarele responsabilităţi:
a) Să utilizeze datele şi informaţiile înregistrate de sistemul de supraveghere exclusiv pentru  îndeplinirea atribuţiilor legale;
b) Să respecte prevederile legale în vigoare referitoare la protecţia persoanelor cu privire la prelucrarea datelor cu caracter personal şi libera circulaţie a acestor date;
c) Datele furnizate de sistemul de supraveghere vor fi valorificate cu scopul de probare a unor fapte care pot fi constitui infracţiuni/contravenţii, în vederea identificării persoanelor implicate şi pentru cunoaşterea împrejurărilor necesare pentru justa soluţionare a cauzei în cadrul unui proces penal sau în soluţionarea plângerilor contravenţionale;
d) Informaţiile înregistrate de sistemul de supraveghere vor fi pus numai la dispoziţia autorităţilor competente;
e) Să asigure resursele umane necesare pentru urmărirea şi analizarea periodică a imaginilor surprinse de sistemul de supraveghere, în scopul îndeplinirii atribuţiilor legale,
f) Să transmită Municipiului Miercurea-Ciuc rapoarte semestriale şi ori de câte ori este nevoie, privind rezultatul monitorizării şi modul în care au fost îndeplinite sarcinile care îi revin pe plan local.
Art.3 Intrarea în vigoare şi amendamente
a) Prezentul protocol intră în vigoare la data semnării şi înregistrării de către părţi şi are valabilitate pe o perioadă de 5 ani.
b) Rezilierea prezentului protocol este posibilă la iniţiativa oricărei părţi, cu condiţia notificării celeilalte părţi cu minimum 30 de zile înainte.
c) Prezentul protocol poate fi modificat/completat prin act adiţional, cu acordul scris al ambelor părţi.
Art.4 Eficientizarea cooperării

Părţile vor analiza, ori de câte ori situaţia impune, modul de îndeplinire a obiectivului protocolului şi se vor informa reciproc cu privire la problemele constatate, în vederea luării măsurilor optime.

Prezentul protocol a fost întocmit în două exemplare, câte un exemplar pentru fiecare parte semnatară.


Municipiul Miercurea-Ciuc                              I.P.J. Harghita
	        

                 Preşedintele şedinţei
                    ORBÁN ZSOLT
	 

Contrasemnează pentru legalitate – Secretarul  municipiului
 WOHLFART RUDOLF












































